అషానుద్దీన్ అమానుల్లా

అషానుద్దీన్ అమానుల్లా భారతదేశానికి చెందిన న్యాయమూర్తి. ఆయన ప్రస్తుతం ఆంధ్రప్రదేశ్ హైకోర్టు న్యాయమూర్తిగా ఉన్నాడు.

జననం,విద్యాభాస్యం
అసనుద్దీన్‌ అమానుల్లా 1963 మే 11లో నెహాలుద్దీన్, ఇష్రతి అమానుల్లా దంపతులకు బీహార్‌ జన్మించాడు. ఆయన పాట్నా లా కాలేజీ నుండి ఎల్.ఎల్.బీ పూర్తి చేసి 1991 సెప్టెంబరు 27న బీహార్‌ బార్‌ కౌన్సిల్‌లో న్యాయవాదిగా పేరు నమోదు చేసుకున్నాడు.

వృత్తి జీవితం
అసనుద్దీన్‌ అమానుల్లా న్యాయవాదిగా ప్రాక్టీస్ మొదలు పెట్టి రాజ్యాంగ, సివిల్, క్రిమినల్, సర్వీస్, టాక్సేషన్, కో-ఆపరేటివ్, లేబర్‌లో భారత అత్యున్నత న్యాయస్థానం, ఢిల్లీ హైకోర్టు, కలకత్తా హైకోర్టు మరియు జార్ఖండ్ హైకోర్టులో కేసులను వాదించాడు. ఆయన 2010 ఆగస్టులో బీహార్ రాష్ట్ర ప్రభుత్వ న్యాయవాదిగా నియమితుడయ్యాడు. అసనుద్దీన్‌ అమానుల్లా 2011 జూన్ 20 నుండి పాట్నా హైకోర్టు న్యాయమూర్తిగా, పాట్నా హైకోర్టు లీగల్ సర్వీసెస్ కమిటీ ఛైర్మన్‌గా పనిచేశాడు.

పాట్నా హైకోర్టు నుండి ఆంధ్రప్రదేశ్ హైకోర్టుకు న్యాయమూర్తిగా బదిలీపై వచ్చిన జస్టిస్ అసానుద్దీన్ అమానుల్లా 2021 అక్టోబరు 10న ఆంధ్రప్రదేశ్ హైకోర్టు న్యాయమూర్తిగా ఆయన చేత జస్టిస్ అరుప్ కుమార్ గోస్వామి ప్రమాణం చేయించాడు.

మూలాలు

1963 జననాలు
న్యాయమూర్తులు
ఆంధ్రప్రదేశ్ హైకోర్టు న్యాయమూర్తులు